Държавен вестник, бр. 30, 2014 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  30
ДОПЪЛНИТЕЛЕН ПРОТОКОЛ
към Женевските конвенции от 12 август 1949 г.
относно защитата на жертвите на въоръжени 
конфликти с немеждународен характер
(Протокол IІ)
(Приет в Женева на 8 юни 1977 г. Ратифи­
циран с Указ на Държавния съвет № 1586 от 
4 август 1989 г.; ДВ, бр. 62 от 1989 г. В сила 
за България от 26 март 1990 г.)
ПРЕАМБЮЛ
Високодоговарящите страни,
като напомнят, че хуманитарните прин­
ципи, изложени в член 3, общ за Женевските 
конвенции от 12 август 1949 г., са в основата 
на зачитането на човешката личност в случаи 
на въоръжен конфликт от немеждународен 
характер;
като напомнят също така, че междуна­
родноправните актове, които се отнасят до 
правата на човека, предоставят основна защита 
на човешката личност;
като подчертават необходимостта от оси­
гуряване на по-добра защита за жертвите на 
такива въоръжени конфликти;
като напомнят, че в случаите, които не са 
предвидени в действащото законодателство, 
човешката личност остава под закрилата на 
нормите на хуманността и изискванията на 
обществената съвест,
се договориха за следното:
Ч А С Т  I
ОБХВАТ НА НАСТОЯЩИЯ ПРОТОКОЛ
Член 1 – Материална област на прилагане
1. Този Протокол, който доразвива и допъл­
ва член 3, общ за Женевските конвенции от 12 
август 1949 г., без да изменя съществуващите 
условия за неговото прилагане, се прилага 
спрямо всеки въоръжен конфликт, който 
не е обхванат от член 1 от Допълнителния 
протокол към Женевските конвенции от 12 
август 1949 г. относно защитата на жертвите 
при международни въоръжени конфликти 
(Протокол I), и протича на територията 
на някоя Високодоговаряща страна между 
нейните въоръжени сили и отцепнически 
въоръжени сили или други организирани 
въоръжени групи, които под отговорно ко­
мандване осъществяват върху част от нейната 
територия такъв контрол, който им дава 
възможност да провеждат продължителни и 
съгласувани военни операции и да прилагат 
този Протокол.
2. Този Протокол не се прилага в ситу­
ации на вътрешни размирици и вълнения, 
като бунтове или изолирани и спорадични 
актове на насилие и други действия от по­
добно естество, тъй като те не представляват 
въоръжени конфликти.
Член 2 – Област на прилагане по отноше­
ние на отделните лица
1. Този протокол се прилага без каквато 
и да е дискриминация, основаваща се на 
раса, цвят на кожата, пол, език, религия или 
вярвания, политически или други убеждения, 
национален или социален произход, имотно 
състояние, рождение или друг статут или на 
друг подобен критерий (назовавана по-нататък 
в текста „дискриминация“), по отношение на 
всички лица, засегнати от въоръжен конфликт 
според определението му в член 1.
2. След приключването на въоръжения 
конфликт всички лица, лишени от своята 
свобода или чиято свобода е ограничена по 
причини, свързани с този конфликт, както и 
лицата, лишени от свобода или чиято свобода 
е ограничена след конфликта по същите при­
чини, се ползват от закрилата на членове 5 и 
6 до края на това лишаване или ограничаване 
на свободата.
Член 3 – Ненамеса
1. Нищо в този Протокол не може да бъде 
тълкувано като засягащо суверенитета на дър­
жавата или отговорността на правителството 
с всички законни средства да поддържа или 
възстановява реда и законността в държавата 
или да защитава националното единство и 
териториалната цялост на държавата.
2. Нищо в този Протокол не може да бъде 
тълкувано като оправдание за пряка или кос­
вена намеса по каквато и да е причина във 
въоръжения конфликт или във вътрешните 
или външните работи на Високодоговаряща­
та страна, на чиято територия протича този 
конфликт.
Ч А С Т  I I
ХУМАННО ТРЕТИРАНЕ
Член 4 – Основни гаранции
1. Всички лица, които не участват пряко 
или са прекратили участието си във военните 
действия, независимо дали тяхната свобода е 
ограничена, или не, имат право на зачитане 
на тяхната личност, чест, убеждения и ре­
лигиозни обреди. При всички обстоятелства 
те се третират хуманно и без каквато и да 
е дискриминация. Забранено е да се дава 
заповед да няма оцелели.
2. Без да се накърнява общият характер 
на изложените по-горе разпоредби, следните 
деяния по отношение на лицата, посочени 
в параграф 1, са и ще останат забранени по 
всяко време и навсякъде:
а) насилие над живота, здравето и физи­
ческото или психическото състояние на лица 
и по-специално убийство, както и жестоко 
третиране, като изтезания, осакатяване или 
каквато и да е друга форма на телесно на­
казание;